24-årige Anders Hagelskjær fra Silkeborg I.F.  kommer til at spille i bolsjestribet trøje i de kommende tre år. Forsvarsspilleren har nemlig sagt overmaje "ja" til at tørne ud for AaB fra den kommende sæson. Anders Hagelskjær har 82 officielle kampe og tre scoringer med sig i træningstasken fra Silkeborg. Her har han været kendt for sine styrker inden for dueller og hovedspil - og så besidder han en eminent venstrefod, lyder det fra AaBs sportschef Inge André Olsen. - Vi har fulgt Anders Hagelskjær længe, og han er en dygtig spiller med et fortsat udviklingspotentiale, og derfor ser vi frem til at han bliver en del af AaB, siger sportchefen. Inge André Olsen er begejstret ved tanken om at styrke sit hold med talentet fra Silkeborg. Og sidste kamp for sit nu daværende hold bød da også på roser fra AaB-træneren. - Så sent som i lørdags spillede Anders alle 90 minutter, da Silkeborg besejrede Hobro med 3-0, og det er selvfølgelig vigtigt for Anders at være professionel og levere optimalt i sine sidste måneder i Silkeborg I.F., hvor han har været glad for at være, siger Inge André Olsen. Anders Hagelskjær kan spille både i midterforsvaret og i venstre forsvarsside. Han har spillet med i én U/18-landskamp for Danmark.

Opsummering:
Forsvarsspiller Anders Hagelskjær fra Silkeborg I.F.  har skrevet under på en tre-årig kontrakt med den nordjyske Superligaklub.